PolyAgent/wiki_georgian_en_parallel_20231101 huggingface dataset:
მალიქ იბნ ანასი

მალიქ იბნ ანასი (დ. 711, მედინა — გ. 795) ― ისლამური სამართლის მცოდნე, იმამი, მალიქიტების სკოლის დამფუძნებელი.
ბიოგრაფია
ცხოვრობდა ქალაქ მედინაში და მეჩეთში ასწავლიდა ისმალურ სმართალს. მისი მთავარი ნაშრომია „გაკვალული ბილიკი“, რაც წარმოადგენს მუსლიმური სამართლის ჩვენამდე მოღწეულ პირველ კორპუსს, ჰადისების პირველ ჩაწერილ კრებულ;ს. მასში შეტანილია 1700 ყველაზე სარწმუნო ჰადისი, გადმოცემულია ისლამის კანონები, რელიგიური წეს-ჩვეულებები და პრაქტიკა. ჰარუნ ალ-რაშიდმა შესთავაზა მალიქს ძალის გამოყენებით დაენერგათ ეს წიგნები ყველგან, მაგრამ იმამისგან უარი მიიღო.
ლიტერატურა
რესურსები ინტერნეტში
დაბადებული 711
გარდაცვლილი 795
მუსლიმები
არაბი სწავლულები
ყვავის საყდარი (ახაშენი)

ყვავის საყდარი (ახაშენი)
ყვავის საყდარი — არქიტექტურული ძეგლი გურჯაანის მუნიციპალიტეტის სოფელ ახაშნის ჩრდილოეთ განაპირას, მიზანაშვილების ეზოში. განეკუთვნება VI-VII საუკუნეებს.
საყდარი სამეკლესიანი ბაზილიკაა, ნაგებია მოზრდილი ზომის რიყის ქვის სწორი რიგებით. გარეთა კუთხეებში შერჩეული, სრულიად დაუმუშავებელი ლოდებია გამოყენებული.
ძლიერ დაზიანებულია, მთლიანადაა დანგრეული გვერდითი ეკლესიები და მათი დამაკავშირებელი დასავლეთ გარშემოსავლელი, ჩამონგრეულია მთავარი ეკლესიის კამარა და კედლების ზედა ნაწილები.
მთავარ ეკლესიას ორი შესასვლელი აქვს სამხრეთიდან და დასავლეთიდან. კარი გარედან ქვიშაქვის თხელი ქვით გადახურულია თარაზულად, შიგნით ნალისებრი თაღით. დასავლეთ კარი ორივე მხრიდან სწორკუთხაა. ერთი ბრტყლად გადახურული კარი მთავარი ეკლესიის ჩრდილოეთ კედლის აღმოსავლეთ კიდეშია, რომელიც ჩრდილოეთ ნავის აღმოსავლეთ კიდეში მოწყობილ სამკვეთლოში გადის.
მთავარი ეკლესია აღმოსავლეთით დასრულებულია ნალისებრი აფსიდით, აფსიდის ღერძზე გაჭრილია ვიწრო და მაღალი, თითქმის პარალელურქირთხლებიანი სარკმელი. იგი შიგნით თარაზულადაა გადახურული, ხოლო გარედან- შირიმის ქვაში გამოკვეთილი ნალისებრი თაღით, რომლის ზემოთ გამოყვანილია ჰორიზონტალური გადანაკეცებიანი რელიეფური თავსართი. აფსიდის გვერდებში თითო მცირე ზომის სწორკუთხა ნიშაა, სარკმლის ქვემოთ შემორჩენილია კედელზე მიშენებული ტრაპეზის ნაშთიაფსიდი გადახურულია კონქით, კონქის თაღი ნალისებრი ფორმისაა. ნალისებრი მოხაზულობა ჰქონია კამარასაც რომლის ქუსლის წყობა ჩრდილოეთ კედელს შემორჩა.
სამკვეთლო ნალისებრაფსიდიანი პატარა სათავსია, ამჟამად მისი უმეტესი ნაწილი დანგრეულია და მიწითაა ამოვსებული. შემორჩენილია აფსიდის ჩრდილოეთ გვერდი მცირე სწორკუთხა ნიშნით და სარკმლის ჩრდილოეთ წირთხლის ნაწილი, გვერდის ეკლესიები და დასავლეთ გარშემოსავლელი გადახურული ყოფილა კამარით. რომლის დასაყრდნობად მთავარიეკლესიის კედლებზე, მთელ სიგრძეზე, მოწყობილია მცირე ზომის თარო.
ლიტერატურა
გურჯაანის მუნიციპალიტეტის ტაძრები
ოსკარი საუკეთესო ხმის მონტაჟისთვის

ოსკარი საუკეთესო ხმის მონტაჟისთვის
ამერიკული კინოაკადემიის ჯილდო საუკეთესო ხმის მონტაჟისთვის — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ის გაიცემა 1963 წლიდან, თუმცა ჯილდომ სახელი რამდენიმეჯერ შეიცვალა.
ლაურეატები
1964- ნორმან ვანსტალი ფილმისთვის „გოლდფინგერი"
1966- გორდონ დენიელი ფილმისთვის „გრან პრი"
1982- ჩარლზ კემპბელი, ბენ ბარტი „უცხოპლანეტელი"
1988- ლეს ფრეშოლცი, ვერნ პური, უილი ბარტონი „ჩიტი"
1989- რიჩარდ ჰიმნზი, ბენ ბარტი ფილმისთვის „ინდიანა ჯოუნსი და უკანასკნელი ჯვაროსნული ლაშქრობა"
1991- გარი რიდსტორმი ფილმისთვის „ტერმინატორი 2: განკითხვის დღე"
1995- პელ ჰოლბერგი, ლონ ბენდერი ფილმისთვის „მამაცი გული"
1997- ტომ ბელფორტი, კრისტოფერ ბოიესი ფილმისთვის „ტიტანიკი"
1998- გერი რაიდსტორმი, რიჩარდ ჰიმნზი ფილმისთვის „რიგითი რაიანის გადასარჩენად"
2001- კრისტოფერ ბოიერსი, ჯორჯ უოტერსი ფილმისთვის „პერლ ჰარბორი"
2002- მაიკ ჰოპკინზი, ითან ვან დენ რინი ფილმისთვის „ბეჭდების მბრძანებელი: ორი ციხე-კოშკი"
2006- ალან რობერტ მარი, ბუბ ასმანი ფილმისთვის „წერილები ივო ჯიმადან"
2007- კარენ ბეიკერ ლენდერსი, პერ ჰელბერგი ფილმისთვის „ბორნის ულტიმატუმი"
2008- რიჩარდ კინგი ფილმისთვის „ბნელი რაინდი"
2010- რიჩარდ კინგი ფილმისთვის „დასაწყისი"
2011- ეჟენ ჯერტი და ფილიპ სტოკტონი ფილმისთვის „ჰიუგო"
2012 -პელ ჰალბერგი და კარენ ბეიკერ ლანდერსი ფილმისთვის „სკაიფოლი“
2012 - პოლ ნ. ჯ. ოტოსონი ფილმისთვის „მთავარი მიზანი“
2013 - გლენ ფრიმანტალი ფილმისთვის „გრავიტაცია“
რესურსები ინტერნეტში
Oscars.org (ოფიციალური საიტი)
ოსკარი
ბელა კუნი

ბელა კუნი (დ. 1886 — გ. 29 აგვისტო, 1938) — უნგრელი კომუნისტი რევოლუციონერი და პოლიტიკოსი.
ბიოგრაფია
1902 წელს 16 წლის ასაკში ხდება უნგრეთის სოციალ-დემოკრატიული მუშათა პარტიის წევრი. მონაწილეობდა გაფიცვების ორგანიზებასა და მარქსისტული რევოლუციური ჯგუფების შექმნაში. პირველი მსოფლიო ომის დაწყებასთან დაკავშირებით იწვევენ ავსტრია-უნგრეთის არმიაში. მონაწილეობდა აღმოსავლეთ ფრონტის საომარ მოქმედებებში რუსეთის წინააღმდეგ. 1916 წელს ტყვედ ჩავარდნილი გაგზავნეს ურალში, სადაც ყალიბდება მტკიცე კომუნისტად. თებერვლის რევოლუციის შემდეგ ხდება რსდმპ(ბ) პარტიის წევრი. უნგრელი ტყვეებისგან იქვე აყალიბებს უნგრეთის წითელ არმიას. მალე მოსკოვში ჩადის და პირადად ეცნობა ლენინს. მონაწილეობდა რუსეთის სამოქალაქო ომის საბრძოლო მოქმედებებში. 1918 წლის 17 ნოემბერს ბრუნდება უნგრეთში, სადაც აარსებს უნგრეთის კომუნისტურ პარტიას. 1919 წლის 21 მარტს გამოცხადდა უნგრეთის საბჭოთა რესპუბლიკა, რომელმაც 133 დღე იარსება. ამის შემდეგ ბელა კუნი გარბის ავსტრიაში, შემდეგ კი რუსეთში. 1920 წლის ნოემბრიდან ყირიმში საბჭოთა ხელისუფლების დამყარების შემდეგ ინიშნება ყირიმის რევკომის თავმჯდომარედ. 1921 წელს ინიშნება კომინტერნის აღმასრულებელი კომიტეტის პრეზიდიუმის წევრად. 1924 წლის ივლისში ბრუნდება უნგრეთში კომინტერნის აგიტპროპაგანდის განყოფილების უფროსად. რევოლუციური მოღვაწეობისთვის დააპატიმრეს, მაგრამ მალევე გამოუშვეს. ბრუნდება რუსეთში და იწყებს აქტიურ საგამომცემლო-პუბლიცისტურ მოღვაწეობას. 1937 წელს აპატიმრებენ კონტრრევოლუციური ტერორისტული ორგანიზაციის ხელმძღვანელობის ბრალდებით და უსჯიან დახვრეტას.
რესურსები ინტერნეტში
Béla Kun Internet Archive Marxists Internet Archive-ზე.
Wireless Message to Béla Kun, 23 March 1919.
Crimean government on the ethnic cleansing among Crimean Turks.
Marxist interpretation of the March Action.
დაბადებული 1886
გარდაცვლილი 29 აგვისტო
გარდაცვლილი 1938
უნგრელი პოლიტიკოსები
საბჭოთა კავშირის რეპრესიების მსხვერპლნი
პირველი მსოფლიო ომის მონაწილეები
2147 ხარაძე

2147 ხარაძე (1976 US) — ასტეროიდი ასტეროიდთა ძირითად სარტყელში, აღმოჩენილი დანიელი ასტრონომის — რიჩარდ მარტინ ვესტის მიერ 1976 წლის 25 ოქტომბერს ლა-სილიას ობსერვატორიიდან (ჩილე).
აღმომჩენმა ასტეროიდს სახელი დაარქვა თავისი მასწავლებლის, ქართველი ასტრონომის — ევგენი ხარაძის პატივსაცემად.
რესურსები ინტერნეტში
ასტეროიდ "2147 ხარაძის" პროფილი JPL მცირე სხეულების მონაცემთა ბაზაში
ასტეროიდები
კარინი (სომხეთი)

კარინი (სომხეთი)
კარინი — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 080 მეტრზე. 2001 წლის მონაცემებით, მოსახლეობა 334 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არაგაწოტნის პროვინციის სოფლები
ლიოსა-დე-რანესი

ლიოსა-დე-რანესი — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კოსტერის კომარკის შემადგენლობაში. ფართობი — 7,1 კმ². მოსახლეობა — 3642 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
ლიოსა-დე-რანესის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
ვალიდ ხიარი

ვალიდ ხიარი (დ. 9 ივნისი, 1995) — მაროკოული წარმოშობის ფრანგი ძიუდოისტი. ასპარეზობდა 60კგ წონით კატეგორიაში. 2016 წელს მიიღო მონაწილეობა ზაფხულის ოლიმპიადაზე, სადაც მეორე რაუნდში ფელიპე კიტადაისთან დამარცხდა.
სქოლიო
დაბადებული 1995
დაბადებული 9 ივნისი
ფრანგი ძიუდოისტები
სკიაულფანდაფლოუტი

სკიაულფანდაფლოუტი — მდინარე ისლანდიაში.
მდინარე სათავეს იღებს ვატნაიეკულის მყინვარის ჩრდილო-დასავლეთ საზღვარზე ისლანდიის მაღლობზე. მდინარეზე არის რამდენიმე ჩანჩქერი აქედან ყველაზე ცნობილი ჩანჩქერია გუდაფოსი.
რესურსები ინტერნეტში
Photo
Icelandic River Guide
ისლანდიის მდინარეები
NGC 2207 და IC 2163

NGC 2207 და IC 2163 — შეჯახების პროცესში მყოფი სპირალური გალაქტიკის წყვილი დედამიწიდან 80 მილიონი სინათლის წლის მანძილზე, დიდი ქოფაკის თანავარსკვლავედის მიმართულებით. ორივე გალაქტიკა 1835 წელს ინგლისელმა ასტრონომმა ჯონ ჰერშელმა აღმოაჩინა. უფრო დიდი სპირალი, NGC 2207 კლასიფიცირებულია როგორც საშუალო ზომის სპირალური გალაქტიკა, ცენტრალური ნაწილის გარშემო განვითარებული სუსტი რგოლებით. შედარებოთ პატარა კომპანიონი სპირალი, IC 2163 კი კლასიფიცირებულია ცენტრალური ნაწილის მქონე გალაქტიკად, რომელსაც ასევე გააჩნია სუსტი შიდა რგოლები და წაგრძელებული სპირალური მკლავები, რომლებიც უფრო დიდი კომპანიონი გალაქტიკის გრავიტაციული ძალის გავლენითა არიან გამოწეულნი. ორივე გალაქტიკა დიდი რაოდენობით გაზსა და მტვერს შეიცავს და როგორც ინფრაწითელ ფოტოებზე ჩანს, აქტიურად მიმდინარეობს ვარსკვლავთწარმომქმნელი პროცესები. გარდა ამისა, NGC 2207-ში დაფიქსირებულია ოთხი სუპერნოვაც:
Ia SN 1975a ტიპი 1975 წლის იანვარში
Ib SN 1999ec ტიპი 1999 წლის ოქტომბერში
Ib SN 2003H ტიპი აღმოჩენილია ამ ორი გალაქტიკის შუა მონაკვეთზე
II ტიპის სუპერნოვა SN 2013ai 2013 წლის მარტში
NGC 2207 გრავიტაციული გაძარცვის პროცესში იმყოფება IC 2163-ის მიერ.
შერწყმული გალაქტიკები
NGC 2207 იმყოფება IC 2163-თან შეჯახებისა და შერწყმის პროცესში. თუმცა, ანტენისა და თაგვის გალაქტიკებისაგან განსხვავებით, ისინი ჯერ კიდევ ორ ცალ-ცალკე სპირალურ გალაქტიკებს წარმოადგენენ, იმყოფებიან შეჯახებისა და შერწყმის მხოლოდ პირველ ეტაპზე. შეჯახებიდან სულ მალე, ისინი სავარაუდოდ დაემსგავსებიან თაგვის გალაქტიკას. შერწყმის პროცესს დაახლოებით ერთი მილიარდი წელი დასჭირდება და საბოლოოდ ჩამოყალიბდება ერთი, ელიფსური ან დისკოსებრი გალაქტიკა.
გალერეა
რესურსები ინტერნეტში
HST: A grazing encounter between two spiral galaxies
სქოლიო
დიდი ქოფაკის თანავარსკვლავედი
ურთიერთქმედი გალაქტიკები
ბაშარ ალ-ასადი

ბაშარ ალ-ასადი (დ. 11 სექტემბერი 1965, დამასკო, სირია) — სირიელი სახელმწიფო და პოლიტიკური მოღვაწე, 2000 წლის 17 ივლისიდან სირიის პრეზიდენტი, სირიის შეიარაღებული ძალების მთავარსარდალი. მარშალი.
მოიგო უალტერნატივო საპრეზიდენტო არჩევნები 2000 წელს და 2007 წელს, და 2014 წლის 3 ივნისს არჩეულ იქნა პრეზიდენტად პირველი ალტერნატიულ არჩევნებში, ოფიციალური შედეგით 88,7% -ით. 2014 წლის არჩევნები მიმდინარეობდა სამოქალაქო ომის პირობებში და ბოიკოტირებულ იქნა ოპოზიციის მიერ. შედეგები არ არის აღიარებული ოპოზიციის მომხრე სახელმწიფოების მიერ.
ბიოგრაფია
ბაშარ ალ-ასადი დაიბადა 11 სექტემბერს 1965 წელს დამასკოში. მამა, გენერალი ჰაფეზ ალ-ასადი იყო მეთაური სირიის საჰაერო ძალების და ჰაერსაწინააღმდეგო თავდაცვის, მისი მეუღლე ანისა მაჰლუფი (1929-2016), რომელიც რელიგიური უმცირესობის, ალავიტების წარმომადგენელია. მამა წარმოშობით არაბულ ალავიტურ ტომიდან არის, ტომის სახელია — კალბია, ხოლო დედა სხვა ასეთი ტომიდან არის — ჰადინი. როდესაც ბაშარი ჯერ კიდევ არ იყო ხუთი წლის, მისი მამა სახელმწიფო გადატრიალების შედეგად დაიკავა სირიის პრეზიდენტის პოსტი.
დაწყებითი და საშუალო განათლება ბაშარ ალ-ასადმა მიიღო ელიტურ არაბული-ფრანგულ ლიცეუმში "ჰურია" დამასკოში. 1982 წელს მან დაასრულა სწავლა ლიცეუმში და მიიღო ბაკალავრის ხარისხი, ხოლო 1988 წელს წარჩინებით დაამთავრა დამასკის უნივერსიტეტის მედიცინის ფაკულტეტი სპეციალობით "ოფთალმოლოგი", რის შემდეგ იგი მუშაობდა სამხედრო ჰოსპიტალში.
სქოლიო
დაბადებული 11 სექტემბერი
დაბადებული 1965
სირიის პრეზიდენტები
სირიელი პოლიტიკოსები
ალიგატორი

ალიგატორი (< ) — ქვეწარმავლების გვარი ნიანგების რიგისა. ცნობილია ორი სახეობა: მისისიპის ალიგატორი (Alligator mississippliensis), 6,3 მ-მდე სიგრძისა, დიდი რაოდენობით გვხვდებოდა ჩრდილოეთ ამერიკის სამხრეთ-აღმოსავლეთ ნაწილში. ინტენსიური რეწვის შედეგად მისი რაოდენობა შემცირდა და ამჟამად უმთავრესად ფლორიდის ჭაობებში ბინადრობს; ცოტაოდენი შემორჩენილია სხვა ადგილებშიც; ჩინური ალიგატორი (Alligator sinensis), 2,5 მ-მდე სიგრძისა. გვხვდება მდინარე იანძიანის ქვემოწელში. ახალგაზრდა ალიგატორი იკვებება წყლის მწერებითა და კიბოსნაირებით, ზრდასრული - ბაყაყებით, გველებითა და თევზებით. ზოგჯერ თავს ესხმის სხვა ცხოველებსაც.
ლიტერატურა
ალიგატორისებრნი
ჟამბილის ოლქი

ჟამბილის ოლქი ყოფ. ჯამბულის ოლქი — ოლქი სამხრეთ ყაზახეთში. დაარსდა 1939 წლის 14 ოქტომბერს სამხრეთ ყაზახეთის ოლქის გაყოფის შედეგად. 1993 წლის 4 მაისს უწოდეს დღევანდელი სახელი. ოლქს სახელი ეწოდება ყაზახი საბჭოთა პოეტის, მეორე ხარისხის სტალინური პრემიის ლაურეატის ჟამბილ ჟაბაევის (1846-1945 წწ.) პატივსაცემად. ოლქის ადმინისტრაციული ცენტრია ტარაზი (ჯამბული, ჟამბილი).
დასავლეთიდან ესაზღვრება სამხრეთ ყაზახეთის ოლქი, ჩრდილოეთიდან — ყარაღანდის ოლქი, აღმოსავლეთიდან — ალმათის ოლქი, ხოლო სამხრეთიდან — ყირგიზეთი.
იხილეთ აგრეთვე
ყაზახეთის ადმინისტრაციული დაყოფა
რესურსები ინტერნეტში
ჟამბილის ოლქის ოფიციალური საიტი
სქოლიო
ყაზახეთის ოლქები
ალჟირი 2008 წლის ზაფხულის ოლიმპიურ თამაშებზე

ალჟირი 2008 წლის ზაფხულის ოლიმპიურ თამაშებზე
ალჟირმა ზაფხულის ოლიმპიურ თამაშებზე მეთერთმეტედ 2008 წელს, ჩინეთის დედაქალაქ პეკინში იასპარეზა. ამ თამაშებზე მათ 1 ვერცხლისა და 1 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2008 წლის ზაფხულის ოლიმპიურ თამაშებზე
ალჟირი ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
კორდილიერები

კორდილიერები — მსოფლიოს უგრძესი მთათა სისტემა, რომელიც ვრცელდება ორ — ჩრდილოეთ და სამხრეთ ამერიკის კონტინენტებზე. იგი სიმაღლით მხოლოდ ჰიმალაისა და ცენტრალური აზიის მთიან სისტემებს ჩამოუვარდება. სამხრეთ ამერიკის კორდილიერებს ანდებსაც უწოდებენ, რაც ძველი ინკების ენაზე „სპილენძის მთებს“ ნიშნავს. კორდილიერები ამერიკის ორივე კონტინენტის დასავლეთ კიდეზე, წყნარი ოკეანის გასწვრივაა გადაჭიმული.
კორდილიერების სიგრძე 18 ათას კმ-ზე მეტია, სიგანე დაახლოებით 1600 კმ ჩრდილოეთ ამერიკაზე და 900 კმ სამხრეთზე. მდებარეობს კანადის, ამერიკის, მექსიკის, ვენესუელის, კოლუმბიის, ეკვადორის, პერუს, ბოლივიის, არგენტინის და ჩილეს ტერიტორიაზე.
უმაღლესი მწვერვალს ჩრდილოეთ ამერიკაში წარმოადგენს მაკ-კინლი (6193 მ), ხოლო სამხრეთ ამერიკაში - აკონკაგუა (6960 მ).
ლიტერატურა
ჩრდილოეთ ამერიკის ქედები
სამხრეთ ამერიკის ქედები
ხუან ბაუტისტა საკასა

ხუან ბაუტისტა საკასა საკასა (დ. 21 დეკემბერი, 1877, ლეონი — გ. 17 აპრილი, 1946, ლოს-ანჯელესი, შეერთებული შტატები) — ნიკარაგუელი პოლიტიკოსი და პრეზიდენტი ლიბერალური პარტიიდან. ხუან საკასა იყო ნიკარაგუის მე-18 და მე-20 პრეზიდენტის რობერტო საკასას უფროსი ვაჟი და ნიკარაგუის 48-ე პრეზიდენტის ბენხამინ ლაკაიო საკასას ნათესავი.
ნიკარაგუის ქალაქ ლეონში დაბადებულ ახალგაზრდა საკასას განათლება მიუღია 1889-1901 წლებში შეერთებულ შტატებში და კოლუმბიის უნივერსიტეტის მედიცინის დოქტორის ხარისხსაც ფლობდა. იგი მუშაობდა ლეონის უნივერსიტეტში პროფესორად და დეკანად. ბაუტისტა იყო ლიბრალი პრეზიდენტის ხოსე სანტოს სელაიას ერთგული მხარდამჭერი. 1924 წელს იგი იკავებს ნიკარაგუის ვიცე-პრეზიდენტის თანამდებობას ზომიერი კონსერვატორი პრეზიდენტის კარლოს ხოსე სოლორსანოს მთავრობაში. მალევე, ნიკარაგუის ოცდაათწლიანი ოკუპაციის შემდეგ, შეერთებული შატტების საზღვაო სამხედროებს გაიწვევენ და პოლიტიკური სიმშვიდისთვის სახარბიელო მდგომარეობა შეიქმნება. მსგავს მოლოდინებს ბოლო მოეღება, როდესაც ყოფილი პრეზიდენტი ემილიანო ჩამორო ვარგასი მოაწყობს აჯანყებას და 1926 წელს სოლორსანოს მთავრობა დაემხობა. ემილიანო ჩამორო ვერ მიიღებს რა აშშ-სგან აღიარების ცნობას და ადოლფო დიასს გადაულოცავს პრეზიდენტის სავარძელს. საკასა პოლიტიკურად დაქსაქსული ნიკარაგუისგან თავს მექსიკას შეაფარებს.
პუერტო კაბესასში აჯანყდებიან ლიბერალთა მხარდამჭერი სამხედროები. ამის შემდეგ, 1926 წელს საკასა ნიკარაგუაში ბრუნდება. იგი თავს გამოიცხადებს კონსტიტუციურ პრეზიდენტად და თავის მთავრობას დააფუძნებს პუერტო კაბესასში. აჯანყებულ ლიბერალებმა, რომლებსაც იარაღითა და სამხედროებით ამარაგებდა მექსიკის მთავრობა, სოხე მარია მონკადას ხელმძღვანელობით კინაღამ აიღეს მანაგუა. საბოლოოდ ეს სამოქლაქო ომი აშშ-ის ჩარევით დასრულდა. მხარეები იძულებული გახდნენ ესპინო ნეგროს შეთანხმებაზე მოეწერათ ხელი. საკასა უხალისოდ დასთანხმდა პაქტის ხელმოწერას და უარი თქვა პრეზიდენტობაზე. შეთანხმები სძალით დიასი დაასრულებდა თავისი პრეზიდენტობის ვადას. მხოლოდ ლიბერალების ერთმა ნაწილმა, აუგუსტო სესარ სანდინოს ხელმძღვანელობით შეუტიეს ნიკარაგუაში შემოსულ აშშ-ის ოკუპანტებს.
1932 წელს საკასას აუსრულდება სურვილი და ნიკარაგუის პრეზიდენტად აირჩევენ, 1933 წლის 1 იანვრიდან კი შეუდგება მოვალეობის შესრულებას. ეროვნული გვარდიის უფროსის ანასტასიო სომოსა გარსიას დაჟინებით საკასა შეხვდა სანდინოს. გუერილას ლიდერი თანადგომით მოეკიდა საკასას მთავრობას, რომელმაც ამნისტია გამოუცხადა სანდინოს ჯარისკაცებს. 1934 წელს სომოსას ბრძანებით სანდინო მოკლეს. პრეზიდენტის პოპულარობა კლებულობს ნიკარაგუის მყიფე ეკონომიკისა და ყავის ფასის დაცემის გამო, ამას ემატება დიდი დეპრესია. სომოსას ძლაუფლება კი იზრდება-იგი კავშირებს ამყარებს ყოფილ პრეზიდენტებთან-მონკადასა და ჩამოროსთან. სომოსა იყენებს ეროვნულ გვარდიას საკასას მთავრობისადმი კეთილგანწყობილი ადგილობრივი მმართველების გადასაყენებლად და მისთვის კეთილსაიმედო პირების დასანიშნავად. 1936 წლის 6 ივნისს აიძულა საკასა გადამდგარიტო და დაენიშნა სომოსას მარიონეტი პრეზიდენტი, სანამ ერთი წლის შემდეგ თავად არ გახდა პრეზიდენტი. დევნილი პრეზიდენტი ლოს-ანჯელესში გარდაიცვალა ათი წლის შემდეგ. მას შთამომავლობა დარჩა მარია არგუელო მანინგთან ქორწინების შემდეგ.
დაბადებული 21 დეკემბერი
დაბადებული 1877
გარდაცვლილი 17 აპრილი
გარდაცვლილი 1946
ნიკარაგუის პრეზიდენტები
Robert Nazaryan

Robert Nazaryan (born June 26, 1956, in Yerevan) is an Armenian politician, and former mayor of Yerevan. Since 2012, Nazaryan works as the chief of the Public Services Regulatory Commission of Armenia. Robert Nazaryan was a deputy energy minister from 1997 to 2000, minister of transport and communications (2000). But now (2018) Robert Nazaryan is chief of Public Services Regulatory Commission.
He was mayor of Yerevan from 2001 to 2003.
In July 2013, President Serzh Sargsyan re-appointed him as chief of Public Services Regulatory Commission for another 5 years.
See also
List of mayors of Yerevan
References
Living people
1956 births
Mayors of Yerevan
Transport ministers of Armenia
Government ministers of Armenia
ანტონიო სალიერი

ანტონიო სალიერი (დ. 18 აგვისტო, 1750 — გ. 7 მაისი, 1825) — იტალიელი კომპოზიტორი და დირიჟორი. იყო ავსტრიის სამეფო კაპელმეისტერი 1788 წლიდან 1824 წლამდე. იყო თავისი დროის ერთ-ერთი ყველაზე განთქმული მუსიკოსი.
ბიოგრაფია
დაიბადა ლეგნაგოში. გაიზარდა ვაჭრების ოჯახში. ვიოლინოსა და კლავესინზე დაკვრას ძმა ფრანჩესკო ასწავლიდა. ფრანჩესკო ჯუზეპე ტარტინის მოსწავლე იყო. სალიერი მშობლების სიკვდილის შემდეგ საცხოვრებლად გადავიდა პადუაში, შემდეგ კი ვენეციაში, სადაც მუსიკას ჯოვანი ბატისტა პესცეტოსთან სწავლობდა. იგი იყო ფრანც შუბერტის (მუსიკალური მიმდინარეობის — რომანტიზმის პირველი წარმომადგენელი) კომპოზიციის მასწავლებელი. მაგრამ მათი მუსიკალური გაკვეთილები დიდ ხანს არ გაგრძელდა.
რესურსები ინტერნეტში
სალიერი: სიმართლე თუ გამოგონილი
იტალიელი კომპოზიტორები
დაბადებული 18 აგვისტო
დაბადებული 1750
გარდაცვლილი 7 მაისი
გარდაცვლილი 1825
ტუდანკა

ტუდანკა — ქალაქი და მუნიციპალიტეტი ესპანეთში, შედის კანტაბრიის პროვინციის სახა-ნანსის კომარკის შემადგენლობაში. ფართობი — 86,5 კმ². მოსახლეობა — 135 კაცი (2020 წ.).
იხილეთ აგრეთვე
კანტაბრიის მუნიციპალიტეტები
რესურსები ინტერნეტში
ტუდანკის მუნიციპალიტეტის ოფიციალური საიტი
სქოლიო
კანტაბრიის მუნიციპალიტეტები
კანტაბრიის ქალაქები
სემუელ ტარლი

სემუელ ტარლი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ჯონ ბრედლიმ.
თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სემი არის ლორდ რენდის ტარლისა და ლედი მელის ფლორენტის უფროსი ვაჟი. ის იყო თვითგამოცხადებული მშიშარა, რომელსაც ძალიან უყვარდა წიგნების კითხვა. როდესაც ის 15 წლის გახდა მამამ აიძულა, რომ უარი ეთქვა მემკვიდრეობაზე და ღამის საგუშაგოს წევრი გამხდარიყო, რადგან მისი უმცროსი ძმა დიკონ ტარლი გამხდარიყო მემკვიდრე. კედელზე მსახურობისას მან გაიცნო თავისი საუკეთესო მეგობარი ჯონ სნოუ. შემდგომში ის გამოჩნდა წიგნში „მეფეთა ჯახი“ (1998), მოგვიანებით კი გახდა ერთ-ერთი ცენტრალური პერსონაჟი, რომელსაც ჰქონდა ცალკე ეპიზოდები რომანებში „ხმლების ქარიშხალი“ (2000) და „ნადიმი ყვავებისთვის“ (2005).
პერსონაჟის აღწერა
სემუელ ტარლის ჰყავს ოთხი და-ძმა, რომელთაგან ორი უცნობია. მისი დედის ლედი მელის ფლორენტის მეშვეობით მას ნათესაური კავშირი აქვს ბარათეონებთან. მას აქვს მუქი თმა, ფერმკრთალი თვალები და დიდი მთვარის ფორმის სახე და ძალიან მსუქანია. ჯონ სნოუ თავდაპირველად ამბობს, რომ სემი ყველაზე მსუქანი ბიჭია, ვინც კი ოდესმე უნახავს და თვლის რომ ის ოც ქვას იწონის (130 კგ; 280 ფუნტი).
ნაზ ახალგაზრდას, სემუელს უყვარს მუსიკა და სიმღერები, ურჩევნია წიგნები იარაღს, ეშინია სისხლისა და ძალადობის, რითაც მამის ძლიერი ზიზღი დაიმსახურა. სემუელის წლების იმედგაცრუებების შედეგად, რენდილის დიდი ყურადღება მიიპყრო მისი უფრო პერსპექტიული უმცროსი ვაჟის დიკონის მომავალმა, რომელმაც აჩვენა მისი მთელი ფიზიკური ძალა, რომელიც სემს აკლდა, ამიტომაც გადაწყვიტა მისი მემკვიდრე დიკონი გამხდარიყო. სემის მეთხუთმეტე დაბადების დღეზე რენდილმა აიძულა უარი ეთქვა მემკვიდრეობაზე და უარის თქმის შემთხვევაში მოკვლით დაემუქრა. შავციხეში მისვლის შემდეგ, სემუელს აბუჩად იგდებდნენ მისი ჭარბი წონის გამო და ხშირად უწოდებდნენ „სერ გოჭს“.
მიუხედავად იმისა, რომ იგი მეგობრებისგან განსხვავებით ნაკლებად ბრძოლისუნარიანი და მხდალია, სემველი არის უაღრესად ინტელექტუალური, დაკვირვებული ადამიანი, რისი საშუალებითაც ის გახდა მეისტერ ეიმონის და მოგვიანებით მისი საუკეთესო მეგობრის ჯონ სნოუს სანდო მეწყვილე. მეოთხე წიგნში სემი გაგზავნილია ჯონის მიერ ძველი ქალაქის ციტადელში, სადაც მიიღეს ახალბედა სტაჟიორად, რომელსაც მეთვალყურეობს არქიმესტერ მარვინი და თანამებრძოლი ალერასი.
ლიტერატურა
ჯ.რ.რ მარტინი, სატახტოთა თამაში, აშშ., 1996
ჯ.რ.რ მარტინი, მეფეთა ჯახი, აშშ., 1998
ჯ.რ.რ მარტინი, ხმლების ქარისხალი, აშშ., 2000
ჯ.რ.რ მარტინი, ნადიმი ყვავებისათვის, აშშ., 2005
ჯ.რ.რ მარტინი, ცეკვა დრაკონებთან, აშშ., 2011
რესურსები ინტერნეტში
სემუელ ტარლი
სატახტოთა თამაში
ყინულისა და ცეცხლის სიმღერის პერსონაჟები
ალკონტარი

ალკონტარი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 94,0 კმ². მოსახლეობა — 505 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ალკონტარის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
ბალტიკური ენები

ბალტიკური ენები — ინდოევროპულ ენათა ოჯახის დამოუკიდებელი ჯგუფი. მოიცავს ლატვიურს, ლიეტუვურსა და აწ მკვდარ ძველ პრუსიულს. ბალტიკური ენების ჯგუფში ივარაუდება აგრეთვე რუსულ მატიანეებში მოხსენიებული გოლიადების, იატვიაგებისა და კურების (თუ კურონების) ენები. მკვლევართა დიდ ინტერესს იწვევს ბალტიკური ენების წარმომავლობისა და დანარჩენ ინდოევროპულ ენებთან, კერძოდ, სლავურ ენებთან (რომლებთანაც ბევრი რამ აქვს საერთო ლექსიკასა და გრამატიკაში) მიმართების საკითხი.
რესურსები ინტერნეტში
ბალტიკური ენების ეთნოლოგიური ანგარიში
ბალტიკ ონლაინი ტეხასის უნივერისტეტი
ლიტერატურა
მინას-ნოვასი

მინას-ნოვასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.
2010 წლის მონაცემებით, მოსახლეობა 30 794 ადამიანს შეადგენდა, მოსახლეობის სიმჭიდროვე 16.99 კმ²-ზე. ფართობი 1 812 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Sinatra–Basie: An Historic Musical First

Sinatra–Basie: An Historic Musical First — ფრენკ სინატრას ალბომი, გამოცემული 1962 წელს. გამოვიდა ლეიბლზე Reprise. ალბომში შეტანილი სიმღერები ჩაწერილია კაუნტ ბეისის ორკესტრის მონაწილეობით.
სიმღერების სია
Pennies from Heaven – 3:29
Please Be Kind – 2:43
(Love Is) The Tender Trap – 2:37
Looking at the World Through Rose Colored Glasses – 2:32
My Kind of Girl – 4:37
I Only Have Eyes for You – 3:31
Nice Work If You Can Get It – 2:37
Learnin' the Blues – 4:25
I'm Gonna Sit Right Down and Write Myself a Letter – 2:36
I Won't Dance – 4:07
სქოლიო
ფრენკ სინატრას ალბომები
1962 წლის ალბომები
Reprise Records-ის ალბომები
გორნა-კულა

გორნა-კულა — სოფელი ბულგარეთში. 2010 წლის აღწერის მონაცემებით მოსახლეობა შეადგენს 386 კაცს.
ბულგარეთის სოფლები
Lasioglossum paramorio

Lasioglossum paramorio — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1908 წელს.
იხილეთ აგრეთვე
Lasioglossum-ის სახეობების სია
სქოლიო
paramorio